CELEX: 62010TN0159
Language: et
Date: 2010-04-09 00:00:00
Title: Kohtuasi T-159/10: 9. aprillil 2010 esitatud hagi — Air France versus Siseturu Ühtlustamise Amet (Rööpküliku kujutis)

19.6.2010   
            
            
               ET
            
            
               Euroopa Liidu Teataja
            
            
               C 161/45
            
         
      9. aprillil 2010 esitatud hagi — Air France versus Siseturu Ühtlustamise Amet (Rööpküliku kujutis)
      (Kohtuasi T-159/10)
      (2010/C 161/71)
      Kohtumenetluse keel: prantsuse
      
         Pooled
      
      
         Hageja: Air France (Roissy Charles de Gaulle, Prantsusmaa) (esindaja: advokaat A. Grolée)
      
         Kostja: Siseturu Ühtlustamise Amet (kaubamärgid ja tööstusdisainilahendused)
      
         Hageja nõuded
      
      
                  —
               
               
                  tühistada teise apellatsioonikoja 27. jaanuari 2010. aasta (asi R 1018/2009-2) otsus osas, milles sellega lükati tagasi kaubamärgitaotlus nr 7 576 218 kaupadele ja teenustele, mis on käesoleva hagi esemeks;
               
            
                  —
               
               
                  rahuldada ühenduse kujutismärgi registreerimistaotlus nr 7 576 218 kõigi kaupade ja teenuste osas, mis on selles märgitud;
               
            
                  —
               
               
                  mõista hagejal Siseturu Ühtlustamise Ametis toimunud menetluse käigus tekkinud kulud ja kohtukulud kodukorra artikli 87 alusel välja Siseturu Ühtlustamise Ametilt.
               
            
         Väited ja peamised argumendid
      
      
         Asjaomane ühenduse kaubamärk: rööpkülikut kujutav kujutismärk kaupadele ja teenustele klassides 9, 14, 16, 18, 21, 24, 25, 28, 35, 36, 37, 38, 39, 41, 42, 43, 44 ja 45 (taotlus nr 7 576 218).
      
         Kontrollija otsus: lükata taotlus tagasi.
      
         Apellatsioonikoja otsus: jätta kaebus rahuldamata.
      
         Väited: Nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta artikli 7 lõike 1 punkti b rikkumine, kuna kaubamärgil, mille registreerimist taotletakse, on minimaalne registreerimiseks nõutav eristusvõime.